CELEX: 32019D0470
Language: lv
Date: 2019-03-20 00:00:00
Title: Komisijas Īstenošanas lēmums (ES) 2019/470 (2019. gada 20. marts), ar ko atceļ Lēmumu 2005/779/EK par dzīvnieku veselības aizsardzības pasākumiem pret cūku vezikulāro slimību Itālijā (izziņots ar dokumenta numuru C(2019) 2045) (Dokuments attiecas uz EEZ.)

22.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 80/49
               
            
         KOMISIJAS ĪSTENOŠANAS LĒMUMS (ES) 2019/470
         (2019. gada 20. marts),
         ar ko atceļ Lēmumu 2005/779/EK par dzīvnieku veselības aizsardzības pasākumiem pret cūku vezikulāro slimību Itālijā
         
            
               (izziņots ar dokumenta numuru C(2019) 2045)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
         tā kā:
         
                     (1)
                  
                  
                     Komisijas Lēmums 2005/779/EK (2) tika pieņemts pēc cūku vezikulārās slimības uzliesmojumiem Itālijā. Minētajā lēmumā ir noteikti dzīvnieku veselības noteikumi attiecībā uz cūku vezikulāro slimību tajos minētās dalībvalsts reģionos, kuri atzīti par brīviem no cūku vezikulārās slimības, un arī tajos minētās dalībvalsts reģionos, kuri nav atzīti par brīviem no cūku vezikulārās slimības.
                  
               
                     (2)
                  
                  
                     Vairākus gadus Itālijā tiek īstenota cūku vezikulārās slimības izskaušanas un monitoringa programma, kuras mērķis ir panākt, ka visiem minētās dalībvalsts reģioniem ir no cūku vezikulārās slimības brīva reģiona statuss.
                  
               
                     (3)
                  
                  
                     Itālija ir iesniegusi Komisijai jaunu informāciju attiecībā uz Kalabrijas reģiona statusu “brīvs no cūku vezikulārās slimības”, apliecinot, ka slimība no šā reģiona ir izskausta.
                  
               
                     (4)
                  
                  
                     Pārbaudot Itālijas iesniegto informāciju un ņemot vērā labvēlīgos rezultātus, kas gūti, īstenojot izskaušanas un monitoringa programmu, Kalabrijas reģions būtu jāatzīst par brīvu no cūku vezikulārās slimības.
                  
               
                     (5)
                  
                  
                     Cūku vezikulārā slimība tagad ir izskausta visos Itālijas reģionos, tāpēc Lēmums 2005/779/EK ir novecojis un būtu jāatceļ.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2005/779/EK atceļ.
         
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 20. martā
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 224, 18.8.1990., 29. lpp.
         
         
            (2)  Komisijas 2005. gada 8. novembra Lēmums 2005/779/EK par dzīvnieku veselības aizsardzības pasākumiem pret cūku vezikulāro slimību Itālijā (OV L 293, 9.11.2005., 28. lpp.).